**Zapisnik**

**sa 35. sjednice Općinskog vijeća Općine Ferdinandovac**

**održane 20. srpnja 2020. godine**

Sjednicu je sazvao predsjednik Općinskog vijeća Općine Ferdinandovac, gosp. *Milan Kolar,* Sazivom KLASA: 021-05/20-01/05, URBROJ: 2137/15-01-20-1 od 14. srpnja 2020. godine.

Sjednica je bila javna i održana u Vijećnici Općine Ferdinandovac u Ferdinandovcu, Trg slobode 28, s početkom u 2000 sati.

**Na sjednici su bili nazočni članovi Općinskog vijeća:**

1. ***Milan Kolar, predsjednik,***
2. ***Darko Marić, potpredsjednik,***
3. ***Franjo Potroško,***
4. ***Vjekoslav Grguljaš,***
5. ***Ivan Turbelija,***
6. ***Božidar Jendrijev,***
7. ***Miroslav Fuček,***
8. ***Josip Fuček,***
9. ***Ljubica Penezić,***
10. ***Damir Keber.***

**Odsutni članovi Općinskog vijeća:**

***1. Iva Maletić, članica.***

Ostali nazočni :

- Vjekoslav Maletić, općinski načelnik Općine Ferdinandovac,

- Branko Patačko, zamjenik općinskog načelnika Općine Ferdinandovac,

- Helena Smrček, mag. iur., pročelnica JUO-a Općine Ferdinandovac,

- Nadica Kolar, dipl. inf., voditeljica službe za opće, upravne i financijsko-računovodstvene poslove,

- Stjepan Hrženjak, voditelj vlastitog komunalnog pogona za obavljanje komunalnih djelatnosti OF.

Zapisnik je vodila: *Helena Smrček*.

Predsjednik Općinskog vijeća, gosp. Milan Kolar, otvorio je 35. sjednicuOpćinskog vijeća Općine Ferdinandovac te je pozdravio sve nazočne.

*PREDSJEDNIK*: Utvrđujem da je na ovoj, 35. sjednici Općinskog vijeća Općine Ferdinandovac nazočno 10 od ukupno 11 članova Vijeća. Odsutna je članica Vijeća Iva Maletić koja je opravdala svoju odsutnost. Tako da postoji kvorum za pravovaljano donošenje odluka na ovom tijelu.

*PREDSJEDNIK*: Prije nego što počnemo s rješavanjem Dnevnog reda, dajem na usvajanje Zapisnik sa 34. sjednice Općinskog vijeća Općine Ferdinandovac koja je održana 17. lipnja 2020. godine.

Ima li primjedbi na Zapisnik?

PREDSJEDNIK: Utvrđujem da nema primjedbi, te dajem na usvajanje Zapisnik sa 34. sjednice Općinskog vijeća Općine Ferdinandovac. Tko je „ZA“, tko je „UZDRŽAN“, a tko „PROTIV“?

Konstatiram da je Zapisnik sa 34. sjednice Općinskog vijeća Općine Ferdinandovac 17. lipnja 2020. godine verificiran jednoglasno sa 10 glasova „ZA“.

*PREDSJEDNIK*: Predlažem da krenemo na usvajanje Dnevnog reda 35. sjednice. Da li ima nekih primjedbi ili prijedloga izmjena predloženog Dnevnog reda ?

*PREDSJEDNIK:* Predlažem izmjene Dnevnog reda na način da se točka 6. „Razmatranje Odluke i davanje suglasnosti na izbor najpovoljnijeg ponuditelja u postupku jednostavne nabave usluga provedbe postupka javne nabave radova i usluge provedbe postupka javne nabave usluge stručnog nadzora i koordinatora zaštite na radu za projekt Sanacije odlagališta neopasnog otpada „Orl“ u Općini Ferdinandovac“ briše s Dnevnog reda, slijedom čega dosadašnja točka 7. „Razno; prijedlozi, primjedbe i upiti članova Općinskog vijeća općinskim tijelima“ postaje točka 6. Da li ima prijedloga ili primjedbi na ovakav Dnevni red ?

Budući da nema, dajem na usvajanje Dnevni red 35. sjednice s predloženim izmjenama. Tko je „ZA“, tko je „PROTIV“?

Konstatiram da je za 35. sjednicu Općinskog vijeća Općine Ferdinandovac jednoglasno s 10 glasova „ZA“ usvojen sljedeći:

***Dnevni red:***

**1. Razmatranje prijedloga i donošenje Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Ferdinandovac,**

**2. Razmatranje prijedloga i donošenje Plana o izmjenama Plana javnih potreba u socijalnoj skrbi na području Općine Ferdinandovac u 2020. godini,**

**3. Razmatranje prijedloga i donošenje Odluke o darivanju umirovljenika korisnika socijalne pomoći i osoba u stanju socijalno-materijalne potrebe s područja Općine Ferdinandovac u 2020. godini,**

**4. Razmatranje prijedloga i donošenje Odluke o isplati regresa za korištenje godišnjih odmora službenicima i namještenicima Općine Ferdinandovac za 2020. godinu,**

**5. Razmatranje i davanje suglasnosti na Odluku o isplati regresa za korištenje godišnjih odmora zaposlenicama Dječjeg vrtića Košutica Ferdinandovac za 2020. godinu,**

**6. Razno; prijedlozi, primjedbe i upiti članova Općinskog vijeća općinskim tijelima.**

*PREDSJEDNIK:* Prelazimo na rješavanje točke 1. Dnevnog reda.

**Točka 1.**

***Razmatranje prijedloga i donošenje Odluke o izboru najpovoljnije ponude za zakup poljoprivrednog zemljišta***

***u vlasništvu Republike Hrvatske na području Općine Ferdinandovac***

*PREDSJEDNIK:* Prijedlog Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Ferdinandovac primili smo u materijalima za ovu sjednicu. Dajem riječ općinskom načelniku.

*OPĆINSKI NAČELNIK* zamolio je za pojašnjenje prijedloga Odluke g. Stjepana Hrženjaka, voditelja vlastitog komunalnog pogona za obavljanje komunalnih djelatnosti OF, koji je ujedno i član općinskog Povjerenstva za zakup poljoprivrednog zemljišta.

STJEPAN HRŽENJAK, voditelj vlastitog komunalnog pogona za obavljanje komunalnih djelatnosti OF, objasnio je da je Općina Ferdinandovac provela Javni natječaj za zakup poljoprivrednog zemljišta u vlasništvu Republike Hrvatske na području Općine Ferdinandovac, za ukupno 5,4894 ha zemljišta po početnoj cijeni od 1.746,08 kuna na rok od 25 godina. Početne zakupnine određene su uredbom Vlade RH. Odluku o raspisivanju Javnog natječaja donijelo je Općinsko vijeće Općine Ferdinandovac. Javni natječaj trajao je 30 dana, a u natječajnom roku pristigle su četiri ponude. Općinsko Povjerenstvo za zakup poljoprivrednog zemljišta provelo je javno otvaranje ponuda te naknadno ocjenu i pregled pristiglih ponuda. Pregledom ponuda utvrđeno je da su sve pristigle ponude valjanje jer zadovoljavaju sve uvjete Javnog natječaja i dostavljena je sva propisana dokumentacija. Važno je napomenuti da nije bilo više pristiglih ponuda za isto zemljište, odnosno istu proizvodno tehnološku cjelinu. Sve pristigle ponude odnose se na različita zemljišta te je ponudama obuhvaćeno 3,0487 ha zemljišta po ukupno postignutoj cijeni od 1.616,00 kuna. U natječajnom roku nije pristigla niti jedna ponuda za površinu 2,4407 ha zemljišta, a veći dio te površine odnosi se na zemljišta koja su obrasla te su veliki troškovi privođenja funkciji. Detaljni podaci o svakoj pojedinoj ponudi dostupni su u zapisnicima o otvaranju i analizi ponuda koji su vam dostavljeni s materijalima za ovu Sjednicu. Odluku o izboru najpovoljnije ponude donosi Općinsko vijeće te se ista upućuje na suglasnost županiji i Ministarstvu poljoprivrede nakon čega se sklapaju ugovori o zakupu s odabranim ponuditeljima.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na donošenje prijedlog Odluke o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Ferdinandovac. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 10 (deset) glasova „ZA“ **d o n i j e l o :**

**Odluku o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Ferdinandovac.**

**Odluka o izboru najpovoljnije ponude za zakup poljoprivrednog zemljišta u vlasništvu Republike Hrvatske na području Općine Ferdinandovac nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 2. Dnevnog reda.

**Točka 2.**

***Razmatranje prijedloga i donošenje Plana o izmjenama Plana javnih potreba u socijalnoj skrbi***

***na području Općine Ferdinandovac u 2020. godini***

*PREDSJEDNIK:* Prijedlog Plana o izmjenama Plana javnih potreba u socijalnoj skrbi na području Općine Ferdinandovac u 2020. godini primili smo u materijalima za ovu sjednicu. Dajem riječ općinskom načelniku.

*OPĆINSKI NAČELNIK*: Plan javnih potreba u socijalnoj skrbi na području Općine Ferdinandovac u 2020. godini Općinsko vijeće donijelo je na 30. sjednici Općinskoga vijeća koja je održana 16. prosinca 2019. godine. Na prošloj, 34. sjednici od strane Općinskoga vijeća donijete su i izmjene navedenog Plana. Sukladno članku 79. Zakona o lokalnoj i područnoj (regionalnoj) samoupravi, nadzor zakonitosti općih akata predstavničkih tijela jedinica lokalne samouprave obavljaju nadležna tijela državne uprave, svako u svojem djelokrugu, sukladno posebnom zakonu. U postupku nadzora zakonitosti Plana javnih potreba u socijalnoj skrbi na području Općine Ferdinandovac u 2020. godini od strane Ministarstva za demografiju, obitelj, mlade i socijalnu politiku zaprimili smo uputu o potrebama usklađenja Plana s Zakonom o socijalnoj skrbi. Prema navedenoj uputi, a koja vam je svima dostavljena, usklađenja je potrebno izvršiti u roku 15 dana od dana zaprimanja iste. Potrebno je uskladiti pravni temelj Plana s odgovarajućim odredbama Zakona i Statuta Općine Ferdinandovac, nadalje predloženo je brisanje odredbi o pomoći za nabavu drva za ogrjev iz Plana obzirom da se radi o iznosu koji osigurava Koprivničko-križevačka županija iz svog proračuna, te samo „prolazi“ kroz Općinski proračun. Osnovno usklađenje odnosi se na način ostvarivanja prava na naknadu troškova stanovanja. Planom je propisano da će se ista isplaćivati sukladno mogućnostima Proračuna, ali navedena formulacija protivna je odredbama Zakona o socijalnoj skrbi. Sukladno članku 41. Zakona o socijalnoj skrbi propisano je da naknadu za troškove stanovanja priznaje jedinica lokalne samouprave korisnicima zajamčene minimalne naknade do polovice iznosa zajamčene minimalne naknade koju je korisniku odobrio centar za socijalnu skrb. Pravo na naknadu priznaje se u upravnom postupku koji se vodi temeljem zahtjeva ili po službenoj dužnosti u kojem se o pravu korisnika odlučuje rješenjem. Sukladno članku 117. Zakona o socijalnoj skrbi Općina je dužna u svom proračunu osigurati dovoljno sredstava za tu namjenu za sve korisnike. Obzirom na navedeno, protivna je formulacija u predmetnom Planu prema kojoj bi se naknada za troškove stanovanja isplaćivala prema mogućnostima proračuna. Kako je Općina Ferdinandovac predmetnim Planom predvidjela za navedenu naknadu ukupan iznos od 3.000,00 kuna, a koji nije dostatan za sve korisnike zajamčene minimalne naknade, nužno je usklađenje Plana i Proračuna Općine Ferdinandovac za 2020. godinu s odredbama Zakona o socijalnoj skrbi. Obzirom da su Izmjene i dopune Proračuna Općine Ferdinandovac za 2020. godinu donesene na prošloj, 34. sjednici Općinskog vijeća te da zadani rok od 15 dana nije dostatan za nove izmjene Proračuna, predlažem usvajanje Plana kao u prijedlogu na način da se uskladi pravni temelj, brišu odredbe koje se odnose na troškove za ogrjev te se propiše način ostvarivanja prava na naknadu za troškove stanovanja sukladno Zakonu o socijalnoj skrbi. Prilikom izrade sljedećih Izmjena i dopuna proračuna Općine Ferdinandovac prema Općinskom vijeću ići ću sa prijedlogom da se za priznavanje prava na naknadu za troškove stanovanja osiguraju veća sredstva tako da planirani iznos bude dostatan za sve korisnike zajamčene minimalne naknade s područja naše Općine te bi time Plan u cijelosti bio usklađen s odredbama Zakona o socijalnoj skrbi.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na donošenje prijedlog Plana o izmjenama Plana javnih potreba u socijalnoj skrbi na području Općine Ferdinandovac u 2020. godini. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 10 (deset) glasova „ZA“ **d o n i j e l o :**

**Plan o izmjenama Plana javnih potreba u socijalnoj skrbi na području Općine Ferdinandovac u 2020. godini.**

**Plan o izmjenama Plana javnih potreba u socijalnoj skrbi na području Općine Ferdinandovac u 2020. godini nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 3. Dnevnog reda.

**Točka 3.**

***Razmatranje prijedloga i donošenje Odluke o darivanju umirovljenika korisnika socijalne pomoći i osoba u stanju socijalno-materijalne potrebe s područja Općine Ferdinandovac u 2020. godini***

*PREDSJEDNIK:* Prijedlog Odluke o darivanju umirovljenika korisnika socijalne pomoći i osoba u stanju socijalno-materijalne potrebe s područja Općine Ferdinandovac u 2020. godini primili smo u materijalima za ovu sjednicu. Dajem riječ općinskom načelniku.

*OPĆINSKI NAČELNIK* objasnio je da se predloženo darivanje odnosi na isplatu „uskrsnica“ i „božićnica“ umirovljenicima korisnicima socijalne pomoći i osobama u stanju socijalno-materijalne potrebe s područja Općine Ferdinandovac u 2020. godini. Sredstva su predviđena u Proračunu Općine Ferdinandovac za 2020. godinu, a isplaćivala su se i ranijih godina u vrijeme Uskrsa i Božića. S obzirom na situaciju s korona virusom, načelnik predlaže da se darivanje izvrši tijekom ljeta jer postoji mogućnost da će u zimskim mjesecima epidemiološka situacija biti puno gora. Isplate bi se vršile pojedinačno uz poštivanje svih epidemioloških mjera, kao što su maskice, dezinfekcija ruku, obavezni razmak i dr., te kroz više dana kako bi se izbjeglo grupiranje ljudi. Isplaćivalo bi se 200,00 kuna po osobi, umirovljenicima, korisnicima socijalne pomoći čija mjesečna primanja ne prelaze 1.700,00 kuna te osobama bez primanja starijima od 65 godina.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na donošenje prijedlog Odluke o darivanju umirovljenika korisnika socijalne pomoći i osoba u stanju socijalno-materijalne potrebe s područja Općine Ferdinandovac u 2020. godini. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 10 (deset) glasova „ZA“ **d o n i j e l o :**

**Odluku o darivanju umirovljenika korisnika socijalne pomoći i osoba u stanju socijalno-materijalne potrebe s područja Općine Ferdinandovac u 2020. godini.**

**Odluka o darivanju umirovljenika korisnika socijalne pomoći i osoba u stanju socijalno-materijalne potrebe s područja Općine Ferdinandovac u 2020. godini nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 4. Dnevnog reda.

**Točka 4.**

***Razmatranje prijedloga i donošenje Odluke o isplati regresa za korištenje godišnjih odmora službenicima***

***i namještenicima Općine Ferdinandovac za 2020. godinu***

*PREDSJEDNIK:* Prijedlog Odluke o isplati regresa za korištenje godišnjih odmora službenicima i namještenicima Općine Ferdinandovac za 2020. godinu primili smo u materijalima za ovu sjednicu. Dajem riječ općinskom načelniku.

*OPĆINSKI NAČELNIK* predložio je isplatu regresa svim službenicima i namještenicima Općine u pojedinačnom neto iznosu od 1.500,00 kuna. Isplata obuhvaća šest zaposlenika, iznosi su neoporezivi. Iznos je jednak kao i prošle godine.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na donošenje prijedlog Odluke o isplati regresa za korištenje godišnjih odmora službenicima i namještenicima Općine Ferdinandovac za 2020. godinu. Tko je „ZA“, tko je „PROTIV“, a tko je „UZDRŽAN“?

Utvrđujem da je Općinsko vijeće Općine Ferdinandovac jednoglasno s 10 (deset) glasova „ZA“ **d o n i j e l o :**

**Odluku o isplati regresa za korištenje godišnjih odmora službenicima i namještenicima Općine Ferdinandovac za 2020. godinu.**

**Odluka o isplati regresa za korištenje godišnjih odmora službenicima i namještenicima Općine Ferdinandovac za 2020. godinu nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 5. Dnevnog reda.

**Točka 5.**

***Razmatranje i davanje suglasnosti na Odluku o isplati regresa za korištenje godišnjih odmora***

***zaposlenicama Dječjeg vrtića Košutica Ferdinandovac za 2020. godinu***

*PREDSJEDNIK:* Prijedlog Odluke o isplati regresa za korištenje godišnjih odmora zaposlenicama Dječjeg vrtića Košutica Ferdinandovac za 2020. godinu primili smo u materijalima za ovu sjednicu. Dajem riječ općinskom načelniku.

*OPĆINSKI NAČELNIK* objasnio da je Upravno vijeće Vrtića donijelo Odluku o isplati regresa za korištenje godišnjih odmora zaposlenicama Dječjeg vrtića Košutica Ferdinandovac za 2020. godinu. Sukladno pravilniku o radu Vrtića suglasnost na takvu vrstu isplate daje osnivač. Odlukom je predviđen regres za sve djelatnice Vrtića u pojedinačnom neto iznosu od 1.500,00 kuna. Isplata obuhvaća devet zaposlenica, iznosi su neoporezivi. Iznos je jednak kao i prošle godine.

*PREDSJEDNIK:* Otvaram raspravu. Tko se javlja za riječ? Da li ima nekih pitanja ? Budući da nema, zaključujem ovu točku Dnevnog reda i dajem na davanje suglasnosti Odluku o isplati regresa za korištenje godišnjih odmora zaposlenicama Dječjeg vrtića Košutica Ferdinandovac za 2020. godinu. Tko je „ZA“, tko je „PROTIV“, a tko je „UZDRŽAN“ ?

Utvrđujem da je Općinsko vijeće Općine Ferdinandovac jednoglasno s 10 (deset) glasova „ZA“ **d o n i j e l o :**

**Zaključak o davanju suglasnosti na Odluku o isplati regresa za korištenje godišnjih odmora zaposlenicama Dječjeg vrtića Košutica Ferdinandovac za 2020. godinu.**

**Zaključak o davanju suglasnosti na Odluku o isplati regresa za korištenje godišnjih odmora zaposlenicama Dječjeg vrtića Košutica Ferdinandovac za 2020. godinu nalazi se u privitku ovog Zapisnika i čini njegov sastavni dio.**

*PREDSJEDNIK:* Prelazimo na rješavanje točke 6. Dnevnog reda.

**Točka 6.**

**Razno; prijedlozi, primjedbe i upiti članova Općinskog vijeća općinskim tijelima**

*PREDSJEDNIK:* Tko se javlja za riječ pod ovom točkom? Da li ima nekih pitanja, prijedloga, primjedbi ?

*MIROSLAV FUČEK, član:* Da li se groblje redovito kosi ? Ima dosta primjedbi mještana o neodržavanju groblja.

*OPĆINSKI NAČELNIK: Groblje se ovih dana intenzivno uređuje. Ima dosta napuštenih grobova koji su pripali Općini te će biti potrebno označavanje takvih grobova kako bi se ubuduće znalo koja grobna mjesta održava Općina.*

*IVAN TURBELIJA, član, predlaže postavljanje prometnih ogledala na raskrižju Stari Drum – Lukin Mekiš (kod križa) jer je cesta nepregledna zbog kukuruza uz cestu.*

*LJUBICA PENEZIĆ, članica, dala je primjedbu na rad komunalnog i poljoprivrednog redara jer postupaju samo po prijavama, a ne samostalno temeljem obilaska terena.*

*OPĆINSKI NAČELNIK osvrnuo se na aktivnosti Općine vezano uz projekt Sanacije odlagališta za koji je u tijeku nabava voditelja projekta. Također, obavijestio je nazočne da je Općina Ferdinandovac dobila ocjenu 5 za proračunsku transparentnost. Obavijestio je da kreće II. faza radova obnove Društvenog doma u Ferdinandovcu. Ishođena je građevinska dozvola za gradnju ceste u Brodiću (ulica Gajc).*

*MIROSLAV FUČEK, član, postavio pitanje vezano uz održavanje proslave Ivana Glavosjeka ove godine.*

*OPĆINSKI NAČELNIK: proslava je planirana, ali ju vjerojatno nećemo održati zbog situacije s korona virusom.*

*PREDSJEDNIK: U kojoj je fazi projekt Aglomeracije ?*

*OPĆINSKI NAČELNIK: U tijeku je javna nabava izvođača radova. Bila je uložena žalba na dokumentaciju za nadmetanje, ali je ista odbačena kao nepravodobna.*

*IVAN TURBELIJA, član, pohvalio je košnju bankina na području Općine. Smatra da je odlično napravljeno.*

*PREDSJEDNIK:* Da li ima drugih pitanja, prijedloga ili primjedbi ? Budući da nema. Završavam sjednicu Općinskog vijeća Općine Ferdinandovac u 20:47 sati.

ZAPISNIČAR: PREDSJEDNIK:

**Helena Smrček**  **Milan Kolar**